stanford-oval/wikipedia huggingface dataset:
Address Resolution Protocol
הדגמה

במקרה ונרצה לשלוח בקשה לאיתור כתובת MAC של המחשב שכתובת ה-IPv4 שלו היא 10.0.0.10, אנו נשלח חבילת ARP עם הערכים הבאים:
כתובת חומרה: כתובת MAC.
כתובת הרשת: IPv4.
אורך כתובת החומרה: 6.
אורך כתובת הרשת: 4.
מספר הפקודה: 1 (ARP_REQUEST).
כתובת החומרה של השולח:  AB:CD:EF:AB:CD:EF (לצורך ההדגמה בלבד).
כתובת שכבת הרשת של השולח: 10.0.0.9 (לצורך ההדגמה בלבד).
כתובת שכבת החומרה של היעד: אנו לא יודעים, זה בדיוק מה שאנחנו מחפשים. לכן נשלח הודעה  זו לכולם: FF:FF:FF:FF:FF:FF.
כתובת שכבת הרשת של היעד: 10.0.0.10.
כשהמחשב שכתובתו היא 10.0.0.10 יקבל את החבילה שלנו הוא יחזיר חבילת ARP המיועדת אלינו בלבד המכילה בין השאר בשדה כתובת החומרה של השולח את כתובת החומרה שלו.
שימוש לרעה

עקב אופיו של פרוטוקול ה־ARP הוא חשוף לניצול לצורך "גנבת זהות". משתמש זדוני יכול להמתין לבקשת ARP, ובעת הגעתה לספק כתובת MAC פיקטיבית או את כתובת המשתמש כתשובה. באופן זה המידע לא יגיע ליעדו. פעולה כזו נקראת ARP spoofing.
AIM-120 אמראם

| --- | --- |

 מידע בסיסי
 ייעוד:  טיל אוויר-אוויר
 ארץ ייצור:  ארצות הברית 
 יצרן:  ריית'יאון, יוז איירקראפט
 עלות יחידה:  300,000–400,000 דולר אמריקני לגרסת ה-AIM-120C  700,000 דולר אמריקני לגרסת ה-AIM-120D
 פעילות מבצעית:  ספטמבר 1991, כחלק ממלחמת המפרץ הראשונה
 תקופת השירות:  1991–הווה (כ־33 שנים) 
 פלטפורמת שיגור:  מטוסי קרב מתקדמים, מערכי נ"מ קרקעיים
 גרסאות:  AIM-120A, AIM-120B,  AIM-120C-4/5/6/7, AIM-120D
 מאפיינים כלליים
 הנעה:  מנוע האצה רקטי
 משקל:  157 ק"ג
 ממדים
 אורך:  3.66 מטר
 קוטר:  18 ס"מ
 מוטת כנפיים:  52.5 ס"מ לגרסת ה-AIM-120A/B  45 ס"מ לגרסת ה-AIM-120C
 ביצועים
 מהירות:  4 מאך (1.36 ק"מ בשנייה)
 טווח:  50–70 ק"מ לדגמי ה-AIM-120A/B   מעל 105 ק"מ לדגמי ה-AIM-120C
 גובה טיסה:  בתלות בגובה השיגור
 ראש קרב והנחיה
 ראש קרבי:  23 ק"ג של חנ"מ מסוג WDU-33/B לדגמים AIM-120A/B  18 ק"ג של חנ"מ מסוג WDU-41/B לדגם AIM-120C
 מרעום:  איתור קרבה על ידי מכ"ם אקטיבי (TDD)ו-(QTDD)
 הנחיה:  מכ"ם אקטיבי ומערכת ניווט אינרציאלי (INS)
 
טיל אמראם מורכב בתא החימוש הפנימי של ה-F-22 ראפטור
סוללה של 4 טילי אמראם על HMMWV
אמראם על כנף F-16
מטוס קרב F-22 ראפטור משגר טיל אמראם
AIM-120 אמראם (באנגלית: AMRAAM, ראשי תיבות של המילים: Advanced Medium-Range Air-to-Air Missile) הוא טיל אוויר-אוויר מתקדם לטווח בינוני, שפותח בשיתוף פעולה של חברות ריית'יאון ויוז איירקראפט. שיטת פעולתו היא מסוג "שגר ושכח" המשתמשת בראש הנחיה בעל מכ"ם אקטיבי המשדר וגם קולט ובכך נחסכת חשיפת יתר של המטוס המשגר. האמראם שימש גם כבסיס למערכות טילי קרקע-אוויר.
ניתן לחמש בטיל האמראם את הדגמים המתקדמים של מטוסי F-16 ו-F-15, וכן את מטוסי F/A-18, ‏F-4 הגרמני, טורנדו, יורופייטר והרייר הימי הבריטיים. הטיל מצוי בשימוש חיל האוויר הישראלי ומכונה בו "אשוח".
פיתוח

האמראם פותח כתוצאה מהסכמה בין ארצות הברית וחלק ממדינות נאט"ו לפתח טיל אוויר-אוויר ולשתף טכנולוגיית ייצור. תחת הסכם זה על ארצות הברית היה לפתח את הדור הבא של טילי אוויר-אוויר לטווח בינוני ועל אירופה הוטל לפתח את הדור הבא של טילים לטווח הקצר AIM-132 אסראם. כאשר ראש הביות הגרמני נתקל בקשיים ההסכם בוטל דבר שהוביל לפיתוח של טיל ה-AIM-9X האמריקני וטיל ה-איריס-טי הגרמני. אף על פי שאירופה אימצה את טיל האמראם, נעשה מאמץ לפתח את המטאור שיהיה מתחרה לאמראם. טיל האמראם נכנס לשירות לבסוף בספטמבר 1991 בטייסת F-15 של חיל האוויר האמריקאי.
מתחריו של האמראם הם R-77 הרוסי, מיקה הצרפתי, ודרבי הישראלי, המפותח על ידי רפא"ל.
מאפיינים מבצעיים

האמראם בעל יכולת לפעול בכל תנאי מזג האוויר ומעבר לאופק (BVR). האמראם משמש כמחליף לטילי הספארו. הטיל מהיר, קטן וקל יותר ובעל יכולות מתקדמות יותר כנגד מטרות בגובה נמוך. הטיל בעל יכולת "שגר ושכח"
המעניק לצוות האוויר חופש פעולה לאחר שיגור הטיל, כמו כן לטיל יש יכולת התבייתות על חסימה (Home on Jamming) המעניקה לו יכולת להחליף בין שימוש במכ"ם אקטיבי למכ"ם פסיבי לצורך התבייתות על אותות החסימה שיבוש של מטוס המטרה.
מערכת הנחיה > שלב ראשון – מעוף אל אזור הפגיעה המשוער עם המטרה

את ה־AIM-120 ניתן לשגר בשני מודי מכ"ם עיקריים, STT (ר"ת של Single Target Track) ו-TWS (ר"ת של Track While Scan), בשני המודים
המכ"ם יזין את מחשב הטיל במידע בנוגע למיקום המטרה לפני השיגור, הטיל, בעזרת מערכת הניווט האינרציאלית (INS – Intertial Navigation System) שמוטמעת בו, מנווט לאזור המפגש המשוער עם המטרה.
במקרה שהמטוס המשגר נשאר נעול על המטרה, הטיל יקבל עדכוני מידע בנוגע למיקום, כיוון ומהירות המטרה מהמטוס המשגר דרך Datalink, שנמצא
הן במטוס המשגר והן על הטיל, ויעדכן את מערכת ה-INS שלו וישנה את מעופו בהתאם.
כמו כן, ניתן לשגר ולהנחות את הטיל גם באמצעות מערכת IRST (ר"ת של Infra-Red Search and Track) מתאימה ואף לקבל הנחיית Datalink ממטוס AWACS.
מערכת הנחיה > שלב שני – ביות סופי על ידי רכישת המטרה על ידי חיישני הטיל

לאחר שהטיל התקרב די הצורך למטרה (על פי הערכות מסוימות, כאשר הטיל מגיע לטווח של 15 קילומטרים מהמטרה) הוא מדליק את המכ"ם שבחרטומו ומתחיל לחפש את המטרה. במקרה שהמטרה נמצאת באזור הזיהוי של המכ"ם, הוא יינעל עליה וינחה עצמו אוטונומית לפגיעה, בשלב זה הטייס מהמטוס המשגר (או כל מטוס אחר שמספק לטיל Datalink בשלב ההנחיה הראשון) יכול "לשכוח" את הטיל ולשבור את נעילת המכ"ם על המטרה.
כמו כן, במקרה שבזמן השיגור המטרה נמצאת קרוב די הצורך למטוס המשגר, הטיל יכול לעבור מיד לשלב הנחיה השני, כלומר, להינעל מיד לאחר השיגור על המטרה, ולתפקד כטיל "שגר ושכח" מוחלט.
דגמים > דגמי אוויר-אוויר

AIM-120A – הדגם הראשון שיוצר בעל טווח של 50–70 ק"מ ומערכת הנחיה מסוג WGU-16/B.
AIM-120B – דגם זה הוכנס לשירות בשנת 1994, בעל מערכת הנחיה מתקדמת יותר מהדגם הראשוני מסוג WGU-41/B, מודלי EPROM הניתנים לתכנות מחדש, מערכת עיבוד דיגיטלית חדשה ועוד אמצעים אלקטרוניים משודרגים.
AIM-120C – תוכנית בעלת 3 שלבים הביאה את ה-AIM-120C לשימוש. ה-AIM-120C2 ניתן לתכנות בשדה ובעל אמצעים אלקטרוניים משופרים נגד שיבוש. בשלב הראשון של התוכנית ה-AIM-120C3, שהוכנס לשימוש בשנת 1996, היה בעל כנפונים מתקפלים המותאמים לנשיאה בתוך התא הפנימי של ה-F-22. יתר על כן מערכת ההנחיה שודרגה ל-WGU-44/B. השלב השני כלל את ה-AIM-120C4 (שהוכנס לשימוש בשנת 1999 ובעל ראש קרב (רש"ק) משופר מדגם WDU-41B), ה-AIM-120C5 (שהוכנס לשירות בשנת 2000 ובעל מנוע גדול יותר, אזור שליטה קטן יותר ואמצעים נגד שיבוש מתקדמים יותר) וה-AIM-120C6 (בעל אמצעי גילוי מטרות (TDD)). השלב השלישי והאחרון כלל את ה-AIM-120C7 בעל אמצעים נגד שיבוש משודרגים וגלאי חסימה, גלאי משודרג וטווח ארוך יותר.
AIM-120D – דגם זה נודע כ-AIM-120C8. ה-AIM-120D בעל Datalink דו ערוצי, מערכת ניווט מדויקת יותר המבוססת על GPS בעל IMU משופר, מעטפת "אין בריחה" מוגדלת וגידול של 50% בטווח המביאה אותו לאזור ה-180 ק"מ. ה-AIM-120D הוא פרויקט משותף של חיל האוויר האמריקאי וחיל הים האמריקאי.
דגמים > מערכות שיגור קרקעיות

ריית'יאון בחנה בהצלחה שיגור אמראם ממנשא 5 טילים באמצעות HMMWV. המערכת תקרא SLAMRAAM. הטילים מקבלים את ההנחיה הראשונית שלהם ממכ"ם שלא נמצא על גבי הרכב. מכיוון שהטיל משוגר ללא תוספת הגובה והמהירות של מטוס הקרב, טווח הטיל קטן משמעותית. ריית'יאון משווקת כיום את ה-SL-AMRRM EX, בעל טווח מוגדל ועם דמיון למערכת ה-ESSM המבוססת על טיל הספארו.
מערכת קרקעית נוספת היא המערכת הנורווגית NASAM, המורכבת ממספר כלי רכב המשמשים סוללות טילים (בכל סוללה 6 טילי אמראם) ביחד עם משאית מכ"ם נפרדת ורכבי שליטה.
מפעילות

אוסטרליה אוסטרליה
איחוד האמירויות הערביות איחוד האמירויות הערביות
איטליה איטליה
ארצות הברית ארצות הברית
בחריין בחריין
בלגיה בלגיה
בריטניה בריטניה
גרמניה גרמניה
דנמרק דנמרק
הולנד הולנד
טורקיה טורקיה
טאיוואן טאיוואן
יוון יוון
יפן יפן
ירדן ירדן
ישראל ישראל
נורווגיה נורווגיה
סינגפור סינגפור
ספרד ספרד
עומאן עומאן
ערב הסעודית ערב הסעודית
פולין פולין
פורטוגל פורטוגל
פינלנד פינלנד
פקיסטן פקיסטן
צ'ילה צ'ילה
צ'כיה צ'כיה
קוריאה הדרומית קוריאה הדרומית
קנדה קנדה
שוודיה שוודיה
שווייץ שווייץ
תאילנד תאילנד
Breaking My Heart

"Breaking My Heart" (בעברית: "שובר את לבי") הוא סינגל שהוקלט על ידי הזמר הפארואזי ריילי. את השיר הוציאה לאור ב-19 בינואר 2023 חברת התקליטים אטלנטיק רקורדס. לאחר זכייתו ב-Dansk Melodi Grand Prix 2023 ייצג את דנמרק באירוויזיון 2023, שהתקיים בליברפול שבממלכה המאוחדת.
על השיר

לדברי ריילי, "Breaking My Heart" נכתב במהלך שפל בין מערכת יחסים רומנטית שחווה. תחילה חשש להוציא לאור את השיר, והוא נשאר במגירתו כמה שנים. אולם כששמע על פתיחת ההרשמה לקדם השנתי של דנמרק לתחרות הזמר של האירוויזיון, החליט לפרסמו כסינגל.
לפני האירוויזיון

Dansk Melodi Grand Prix 2023 הייתה המהדורה ה-53 של הקדם הדני לאירוויזיון. היא נערכה ב-11 בפברואר 2023.
זהות הזוכה נקבעה באמצעות שתי מערכות הצבעה שונות. בסיבוב הראשון שלושת האמנים שקיבלו את מירב הקולות מהקהל יעלו לתלת-קרב. לאחר מכן מבין השלושה נקבע הזוכה באמצעות שילוב של קולות השופטים והצבעות הקהל ביחס שווה של 50/50.‏ לקראת האירוע נחשב "Breaking My Heart" כמועמד מוביל לזכייה, ואף דורג במקום השני בסקר שערך האתר "Wiwibloggs".‏ לאחר ספירת הקולות הוא הוכרז כזוכה הקדם וכנציג דנמרק למהדורת האירוויזיון הקרובה.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. דנמרק שובצה למחצית הראשונה של חצי הגמר השני, שהתקיים ב-11 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. דנמרק שובצה ראשונה, לפני ארמניה. ב-11 במאי 2023 ביצע ריילי את "Breaking My Heart" על בימת חצי הגמר השני של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.
הערות שוליים

↑  Granger, Anthony (19 בינואר 2023). "Today: 🇩🇰 DMGP & 🇵🇹 Festival da Canção 2023 Songs Revealed, Plus More". Eurovoix (באנגלית בריטית). נבדק ב-19 בינואר 2023. {{cite web}}:  (עזרה)תחזוקה - ציטוט: url-status (link)
↑  Falk, Simon (11 בפברואר 2023). "Denmark: Reiley's "Breaking My Heart" wins Dansk Melodi Grand Prix 2023". Wiwibloggs (באנגלית אמריקאית). נבדק ב-11 בפברואר 2023. {{cite web}}:  (עזרה)תחזוקה - ציטוט: url-status (link)
↑  "Reiley wins Denmark's 'Melodi Grand Prix' with 'Breaking My Heart'". Eurovision Song Contest (באנגלית). 11 בפברואר 2023. נבדק ב-11 בפברואר 2023. {{cite web}}:  (עזרה)תחזוקה - ציטוט: url-status (link)
↑  "Reiley Interview (Eurovision 2023, Denmark 🇩🇰 ) Eurovision Fantasia", YouTube (באנגלית), 11 בפברואר 2023, נבדק ב-11 בפברואר 2023 {{citation}}:  (עזרה)
↑  Popescu, David (11 בנובמבר 2022). "Denmark: Hosts for DMGP 2023 will be Tina Müller and Heino Hansen". escunited.com (באנגלית בריטית). ESCUnited. נבדק ב-19 בינואר 2023. {{cite web}}:  (עזרה)
↑  "Denmark: Great 8 for 'Melodi Grand Prix 2023'". eurovision.tv (באנגלית בריטית). EBU. 20 בינואר 2023. נבדק ב-21 בינואר 2023. {{cite web}}:  (עזרה)
↑  Falk, Simon (10 בפברואר 2023). "Poll results: EYJAA are our readers' favourite to win Dansk Melodi Grand Prix 2023". Wiwibloggs (באנגלית אמריקאית). נבדק ב-11 בפברואר 2023. {{cite web}}:  (עזרה)תחזוקה - ציטוט: url-status (link)
↑  "Ung færing vandt Dansk Melodi Grand Prix". Jyllands-Posten (בדנית). 11 בפברואר 2023. נבדק ב-11 בפברואר 2023. {{cite web}}:  (עזרה)תחזוקה - ציטוט: url-status (link)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31.
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 2 Results
| --- | --- |
בקרת זהויות :  MusicBrainz release group: ed60d049-bdec-4fdd-8137-8803fd32f782
1929 בגרמניה

| 0 | 1 | 2 | 3 |
| --- | --- | --- | --- |
| «««  1928   1927  1926 |  דגל גרמניה | 1929  בגרמניה |  »»»  1930   1931   1932 |
כל ערכי השנים בגרמניה • אירועים בולטים בעולם ב-1929 פורטל גרמניה • לוח שנה של שנת 1929
1929 בגרמניה הייתה השנה בה ציינה רפובליקת ויימאר 58 שנות לאום.
הנהגה

ראש המדינה:
פאול פון הינדנבורג
קנצלר גרמניה:
הרמן מילר
אירועים בולטים

6 בינואר – היטלר ממנה את היינריך הימלר למפקד האס אס
נולדו

18 ביוני – יורגן הברמאס, פילוסוף ותאורטיקן חברתי גרמני
18 בספטמבר – כריסטוף פון דוהנאני, מנצח גרמני
12 בנובמבר – מיכאל אנדה, סופר גרמני (נפטר ב-1995)
נפטרו

4 באפריל – קרל בנץ, מהנדס גרמני, ממפתחי המכונית (נולד ב-1844)
3 באוגוסט – אמיל ברלינר, ממציא אמריקאי יהודי ממוצא גרמני, המציא את הגרמופון והתקליט (נולד ב-1851)
23 בספטמבר – ריכרד אדולף ז'יגמונדי, כימאי אוסטרי-גרמני ממוצא הונגרי, זוכה פרס נובל לכימיה (נולד ב-1865)
3 באוקטובר – גוסטב שטרזמן, מדינאי גרמני, זוכה פרס נובל לשלום (נולד ב-1878)
28 באוקטובר – ברנהרד פון בילוב, מדינאי גרמני, שימש כקנצלר גרמניה בתחילת המאה ה-20 (נולד ב-1849)
6 בנובמבר – מקס פון באדן, מדינאי גרמני, קנצלר גרמניה בסוף ימי האימפריה הגרמנית (נולד ב-1867)
Blazor

| --- | --- |

 מפתח:  מיקרוסופט 
 מערכת הפעלה:  לינוקס, macOS, Microsoft Windows 
 סוג רישיון:  רישיון אפאצ'י 
 Linux, macOS, Windows
 
 blazor.net
 
Blazor היא טכנולוגיית פיתוח חינמית, קוד פתוח, חוצה-פלטפורמות, המאפשרת למפתחים ליצור יישומי אינטרנט באמצעות #C ו-HTML. המפותחת ומתוחזקת על ידי מיקרוסופט.
סקירה

ישנם שני סוגי טכנולוגיות עיקריים עליהם נשען יישום Blazor:
Blazor Server: יישומים אלה המתארחים על שרת ASP.NET Core בפורמט ASP.NET Razor. יישום בצד משתמש (דף אינטרנט) משמש כלקוח רזה, כלומר עיקר משימות העיבוד מועמס על השרת. הלקוח הוא דפדפן אינטרנט מוריד נתוני דף אינטרנט ומעדכן את ממשק המשתמש על ידי חיבור SignalR. שרת Blazor יצא לאור כחלק מ-NET Core 3.
Blazor WebAssembly: אפליקציות מסוג יישומי דף יחיד שהורדו על ידי דפדפן האינטרנט לפני ריצה. גודל ההורדה גדול יותר מאשר Blazor Server, תלוי באפליקציה, אך העיבוד כולו נעשה בצד הלקוח, בדיוק כמו אפליקציית רשת "רגילה" ב-JavaScript. כתוצאה מכך, יישום זה נהנה מזמן תגובה מהיר. עם זאת, בניגוד ל-JavaScript, אפליקציה כזו נשענת על WebAssembly. גרסת GA ראשונה תוכננה למאי 2020.
ראו גם

SignalR
הערות שוליים

↑  Strahl, Rick (31 ביולי 2018). "Web Assembly and Blazor: Re-assembling the Web". אורכב מ-המקור ב-2018-10-22. נבדק ב-2018-10-22. {{cite web}}:  (עזרה)
↑  Tomassetti, Federico (4 בספטמבר 2018). "Blazor: .NET in the Browser". אורכב מ-המקור ב-2018-10-22. נבדק ב-2018-10-22. {{cite web}}:  (עזרה)
↑  Stropek, Rainer (בספטמבר 2018). "Learn Blazor". אורכב מ-המקור ב-2018-10-22. נבדק ב-2018-10-22. {{cite web}}:  (עזרה)
↑  James, Mike (12 בפברואר 2018). "Blazor .NET In The Browser". נבדק ב-2018-10-23. {{cite web}}:  (עזרה)
↑  "Web Development - C# in the Browser with Blazor". MSDN Magazine. בספטמבר 2018. אורכב מ-המקור ב-2018-10-22. נבדק ב-2018-10-22. {{cite web}}:  (עזרה)
↑  "Get started building .NET web apps that run in the browser with Blazor". ASP.NET Blog. 22 במרץ 2018. נבדק ב-2018-10-22. {{cite web}}:  (עזרה)
↑  Ball, Kevin (26 ביוני 2018). "How WebAssembly is Accelerating the Future of Web Development". אורכב מ-המקור ב-2018-10-22. נבדק ב-2018-10-22. {{cite web}}:  (עזרה)
↑  Roth, Daniel (10 באוקטובר 2019). "Blazor Server in .NET Core 3.0 scenarios and performance". ASP.NET Blog. מיקרוסופט. {{cite web}}:  (עזרה)
CSV

CSV (ראשי תיבות של Comma-separated values) הוא צורה לשמירת טבלאות בטקסט פשוט. בפורמט זה כל רשומה מופרדת באמצעות שבירת שורה וכל רשומה מורכבת משדות המופרדים באמצעות תו מוגדר, כאשר בדרך כלל נעשה שימוש בפסיק או בטאב (פורמט זה נקרא tsv).
פורמט csv נמצא בשימוש נרחב ונתמך על ידי תוכנות רבות ובהן תוכנות גיליון אלקטרוני, בסיסי נתונים ותוכנות מדעיות. בשפות תכנות שונות, כדוגמת R, פייתון, Ruby ו-PHP קיימת תמיכה בספרייה הסטנדרטית המאפשרת לקרוא ולכתוב קובצי csv בקלות. הודות לפשטותו ולתמיכה הרבה בו בתוכנות מגוונות, ובשל מגבלות של פורמטים מסחריים שנתמכים רק בתוכנות מסוימות, משתמשים ב-csv לעיתים כדי להעביר מידע מתוכנה אחת לאחרת.
לא קיים סטנדרט אחיד ל-csv, אך RFC 4180 מגדיר את השימוש הנפוץ ב-csv:
שבירת שורה נעשית בצורת CR/LF כאשר שבירת שורה היא אופציונלית בשורה האחרונה
השורה הראשונה עשויה להיות כותרת. אין דרך לקבוע האם השורה הראשונה משמשת ככותרת או כרשומת נתונים.
כל רשומה צריכה להכיל מספר זהה של שדות
כל שדה ניתן לעטוף במירכאות כפולות
שדה המכיל תו שמור (מירכאות, פסיק, שבירת שורה) חובה לעטוף במירכאות
כאשר יש בתוכן השדה מירכאות, חובה להכפילן
רוב הצרכנים שיודעים לקלוט ולעבד CSV מוכנים לקבל סטיות מהתקן המקורי: כך למשל, אף על פי שהתקן מגדיר שבירת שורה כ-CR/LF, בדרך כלל ניתן להשתמש ב-LF בלבד (שבירת שורה סטנדרטית במערכת הפעלה UNIX ונגזרותיה, ובפרט לינוקס), ובחלקם גם CR בלבד (תקן שבירת שורה בגרסאות מסוימות של מערכת ההפעלה של מחשב מקינטוש).
חלקם מוותרים על הדרישה הקשיחה למספר שדות שווה, ומסתפקים בדרישה צנועה יותר: באף רשומה אין יותר שדות ממספרם ברשומה הראשונה (בדרך כלל שורת הכותרות).
קיימים מספר תקנים דומים נוספים, כשההבדל העיקרי הוא התו שמשמש להפרדה. בסביבה בה פסיק משמש "נקודה עשרונית", כמו גרמניה, משתמשים גם בתקן "dmv", שזהה בעיקרון ל-CSV, אך מחליף את הפסיק בנקודה ופסיק, כלומר התו ;, כדי לשחרר את הפסיק לשימוש בשדות מספריים, בלי צורך להקיף במירכאות כל מספר כזה.
דוגמה

ניתן לייצג באמצעות קטע CSV טבלה כמו בדוגמה הבאה:
שנה,יצרן,מכונית
1960,אוטוקרס,סוסיתא
1997,פורד,E350
תוצאה:
| 0 | 1 | 2 |
| --- | --- | --- |
| שנה | יצרן | מכונית |
| 1960 | אוטוקרס | סוסיתא |
| 1997 | פורד | E350 |
ראו גם

ערכים מופרדים בטאבים
Genie in a Bottle

"Genie in a Bottle" (בעברית: "שד בתוך בקבוק") הוא הסינגל הראשון שיצא מאלבום הבכורה של כריסטינה אגילרה, Christina Aguilera. כמו כן, הוא הסינגל שהביא את הפריצה הגדולה שלה. הסינגל יצא באמצע 1999 והגיע למקום הראשון במצעד הבילבורד באמריקה למשך 5 שבועות. הוא זיכה אותה בפרס גראמי לתגלית השנה.
"Genie in a Bottle" נכתב בידי דייוויד פרנק, סטיב קיפנר ופאמלה שיין והופק על ידי פרנק וקיפנר. מילות השיר כללו מסרים מיניים כמו "הגוף שלי אומר קדימה" ו"אתה צריך לשפשף אותי בדרך הנכונה", ובחלקים מסוימים בעולם השיר צונזר בקטעים שונים.
באלבום Back to Basics שהוציאה אגילרה בשנת 2006 ישנה רצועה שמוקדשת למעריצים שנקראת "(...Thank You (Dedication to Fans" ובה כלולות דגימות מהשיר. אגילרה אמרה שדגימות אלה צורפו מכיוון שהיא הרגישה באותה תקופה בקריירה שלה שהיא כלואה ונמנעה מלהגשים את החלומות בכיוון סגנון המוזיקה שרצתה ליצור, ממש כמו מילות השיר.
ביקורות > רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ של כל הזמנים | 228 |  |
ההצלחה בעולם

"Genie In a Bottle" היה אחד הלהיטים הגדולים של שנות ה-90 של המאה ה-20, ומאז צאת הסינגל והגעתו למקום הראשון נחשבה אגילרה ליריבתה לקריירה של בריטני ספירס, שהצליחה להגיע לאותו הישג. לשיר קיימת גרסה שהוקלטה בספרדית ("Genio Atrapado") מתוך האלבום הבא שהוציאה אגילרה, Mi Reflejo. גרסה זו זכתה להצלחה גדולה אצל הקהל הלטיני.
נתוני מכירות

| אזור | תואר | מכירות |
| --- | --- | --- |
| קנדה (Music Canada) | 2× פלטינה | 200,000 |
סיכום
| בכל העולם | — | 200,000 |
הערות שוליים

↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  Gold/Platinum, Music Canada
| כריסטינה אגילרה |
| --- | --- | --- |
דיסקוגרפיה • וידאוגרפיה • סיבובי הופעות • פרסים ומועמדויות • שירים
| אלבומי אולפן | Christina Aguilera • Mi Reflejo • My Kind of Christmas • Stripped • Back to Basics • Bionic • Lotus • Liberation • Aguilera |  |
| אלבומי אוסף | Just Be Free • Keeps Gettin' Better: A Decade of Hits |  |
| מיני-אלבומים | La Fuerza • La Tormenta • La Luz • The 25th Anniversary of Christina Aguilera |  |
| פסקולים | Burlesque |  |
| אלבומי וידאו | Genie Gets Her Wish • My Reflection • Stripped Live in the U.K. • Back to Basics: Live and Down Under |  |
| סיבובי הופעות | Christina Aguilera in Concert • Justified and Stripped Tour • The Stripped Tour • Back to Basics Tour • Liberation Tour • The Xperience • The X Tour |  |
| ערכים קשורים | Christina Aguilera doll |  |
| כריסטינה אגילרה – שירים |
| --- | --- | --- |
| Christina Aguilera | "Genie in a Bottle" • "What a Girl Wants" • "I Turn to You" • "Come on Over Baby (All I Want Is You)" • "Reflection" |  |
| Mi Reflejo | "Ven Conmigo (Solamente Tú)" • "Pero Me Acuerdo de Ti" • "Falsas Esperanzas" |  |
| My Kind of Christmas | "Christmas Time" • "Have Yourself a Merry Little Christmas" |  |
| Stripped | "Dirrty" • "Beautiful" • "Fighter" • "Can't Hold Us Down" • "The Voice Within" |  |
| Back to Basics | "Ain't No Other Man" • "Hurt" • "Candyman" • "Oh Mother" • "Slow Down Baby" |  |
| Keeps Gettin' Better | "Keeps Gettin' Better" • "Genie 2.0" • "You Are What You Are (Beautiful)" |  |
| Bionic | "Not Myself Tonight" • "Woohoo" • "You Lost Me" • "I Hate Boys" |  |
| Burlesque | "Express" • "Show Me How You Burlesque" |  |
| Lotus | "Your Body" • "Just a Fool" |  |
| Liberation | "Fall in Line" • "Like I Do" • "Accelerate" • "Twice" |  |
| La Fuerza | "Pa' Mis Muchachas" • "Somos Nada" • "Santo" |  |
| שיתופי פעולה | "Lady Marmalade" • "Nobody Wants to Be Lonely" • "What's Going On" • "El Ultimo Adios (The Last Goodbye)" • "Car Wash" • "Tilt Ya Head Back" • "Somos Novios (It's Impossible)" • "Tell Me" • "Moves like Jagger" • "Feel This Moment" • "Hoy Tengo Ganas de Ti" • "Say Something" • "Do What U Want" • "Fall on Me" |  |
| שירים אחרים | "We Remain" • "Shotgun" • "Change" • "Telepathy" • "Haunted Heart" • "Loyal Brave True" |  |
| --- | --- |
בקרת זהויות :  MusicBrainz release group: d01a59a3-d4a7-33d9-b811-8dff4f9ce119  MusicBrainz work: 6d4c45c8-d994-3baa-9c95-521f6b8e0e98
Bulletin de l'Alliance Israélite Universelle

עטיפת הבטאון.
Bulletin de l'Alliance Israélite Universelle ("ידיעון כל ישראל חברים") היה ביטאון בשפה הצרפתית של חברת "כל ישראל חברים" (בראשי תיבות: "כי"ח", מכונה גם "אליאנס"), ארגון יהודי בין לאומי, שיצא בשנים 1860–1913.
"כל ישראל חברים" הוקם בשנת 1860 בפריז שבצרפת, ומייד בשנת הקמתו החל להוציא את הביטאון. הוא דגל באמנציפציה ליהודים ופעל למען הגנה על זכויותיהם של יהודים ברחבי העולם. עיקר פעילותו של הארגון ברשת בתי ספר שהחל להקים מיד לאחר ייסודו, ובהם הנחילו מחנכיו את יסודות התרבות המערבית.
הביטאון היה מפיצן הרשמי של דעות אנשי האליאנס, וחולק לאלפי חברי הארגון בעולם. הוא כולל דוחות (בין השאר, דוחות על הוצאות והכנסות הארגון) ופרוטוקולים שונים על פעילות החברה במהלך השנים; התכתבויות ותכתובות עם קהילות יהודיות בעולם ועם בעלי תפקידים פוליטיים ודיפלומטיים במדינות רבות; וסקירות על מצב יהודים במקומות שונים בעולם וכן סקירות נוספות בנושאים שהעסיקו את דעת הקהל היהודית באותן שנים. המידע הרב שבעיתונים שימש במהלך השנים חוקרים רבים במחקריהם, והוא מקור בעל חשיבות להבנת חיי הקהילה היהודית במחצית השנייה של המאה ה-19 ובתחילתה של המאה העשרים.
סך הכל יצאו שלושים ושמונה גיליונות של ביטאון זה. הוא יצא לאור בפעם האחרונה ב-1 בינואר 1913, ערב מלחמת העולם הראשונה. מספר שנים לאחר שנסתיימה המלחמה, בשנת 1921, החל ארגון "כל ישראל חברים" להוציא ביטאון חדש, בשם "Paix et Droit".
הערות שוליים

1 2  Jacques Bigart, ALLIANCE ISRAÉLITE UNIVERSELLE, Jewish Encyclopedia
| --- | --- |
בקרת זהויות :  BnF: cb34423559s (data)
Gentle Giant (אלבום)

Gentle Giant הוא אלבום הבכורה של להקת הרוק המתקדם הבריטית, ג'נטל ג'ייאנט. האלבום יצא בשנת 1970.
רשימת שירים

| מס' | שם | משך |
| --- | --- | --- |
| 1. | Giant  | 6:22 |
| 2. | Funny Ways  | 4:21 |
| 3. | Alucard  | 6:00 |
| 4. | Isn't It Quiet and Cold?  | 3:51 |
| 5. | Nothing At All  | 9:08 |
| 6. | Why Not?  | 5:31 |
| 7. | The Queen  | 1:40 |
מבצעים

גארי גרין - גיטרה (רגילה ו-12 מיתרים), חליל, שירה מלווה
קרי מיניר - קלידים, גיטרת בס, צ'לו, סינתיסייזר, שירה מובילה בשיר 3 ו-6, שירה מלווה, כלי הקשה
דרק שולמן - שירה מובילה בכל השירים חוץ משירים 4 ו-7, שירה מלווה, בס
פיל שולמן - סקסופון, חצוצרה, שירה מובילה בשירים 2 ו-5, שירה מלווה
ריי שולמן - בס, ויולה, גיטרה, כלי הקשה, שירה מלווה
מרטין סמית' - תופים, כלי הקשה, קסילופון
לאונרד סטוגל - מנהל
יחד עם:
פול קוש - קרן טנור בשיר 1
קלייר דניז - צ'לו בשיר 4
הפצה

האלבום לא יצא לאור בצפון אמריקה בזמן אמת, וכך אירע שהאיור הופיע כעבור שנתיים על גבי עטיפת האלבום השלישי, Three Friends, בגרסתו האמריקאית/קנדית.
הפקה

רוי תומאס בייקר - טכנאי קול
ג'ורג' אנדרווד - עטיפת אלבום
טוני ויסקונטי - הפקה
Breaking Those Walls

Breaking Those Walls הוא אלבום בכורה בין-לאומי הראשון של הזמרת ריטה והשני בסדר אלבומי האולפן שלה שיצא בשנת 1987. זהו אלבומה הראשון שהוקלט מחוץ לישראל.